Charlotta
        
         (dronning av Norge og Sverige)
Store norske leksikon,Historie,Norsk og nordisk historie,Sveriges historie
Charlotta var en svensk og norsk dronning. Hun var datter av hertug Frederik August av Oldenburg, ble i 1774 gift med hertug Karl av Södermanland, den senere Karl 2 (13. i Sverige). Hun var svensk dronning fra 1809, og norsk dronning fra 1814.
Hennes dagbokopptegnelser og brev fra perioden 1775–1818 gir mange interessante trekk til belysning av det tidsrom de spenner over, av livet ved det svenske hoff og av det diplomatiske og politiske spill bak kulissene i en beveget tid.Hennes opptegnelser, skrevet på fransk og stilet til venninnen Sophie Piper, fyller 36 store bind på til sammen over 7000 tettskrevne kvartark og er blitt betegnet som det største og et av de mest verdifulle memoarverk i Norden (9 bind, 1902–1942). Les mer i Store norske leksikon Charlotta i Norsk biografisk leksikon